Lovefool (երգ, The Cardigans)

«Lovefool», շվեդական The Cardigans ռոք խմբի սինգլը նրանց First Band on the Moon երրորդ ստուդիական ալբոմից։ Այն թողարկվել է որպես լիդ-սինգլ 1996 թվականի սեպտեմբերի 14-ին։

1997 թվականին վերահրատարակվելուց հետո սինգլը ձեռք է բերել միջազգային հաջողություն՝ հասնելով 2-րդ հորիզոնականին UK Singles Chart-ում։ Այն նաև հասել է Կանադայում 3-րդ հորիզոնականին և Billboard Hot 100 Airplay-ի 2-րդ հորիզոնականին։ Սինգլը գլխավորել է Official New Zealand Music Chart-ը և զբաղեցրել 11-րդ հորիզոնականը Ավստրալիայում՝ այդ երկրներում ստանալով ոսկե հավաստագիր։

Սինգլն ընդգրկվել է այնպիսի ֆիլմերի սաունդթրեքի մեջ, ինչպիսիք են «Ռոմեո + Ջուլիետ», «Դաժան խաղեր» և «Կույսերի տարածք»։

Ստեղծման պատմություն 
Խմբի վոկալիստ Նինա Պերսոնը երգի տեքստը գրել է օդանավակայանում՝ ինքնաթիռին սպասելիս։ Ավելի ուշ նա ասել է, որ դա բավականին տխուր երգ է սիրո մասին։ Պարսսոնը նաև հավելել է, որ ամենահզոր հիթերը սովորաբար գրվում են ամենահեշտ ձևով։

Թողարկում 
Սինգլը հիթ է դարձել Եվրոպայում՝ հասնելով 15-րդ հորիզոնականին շվեդական սինգլների չարթում և 21-րդ հորիզոնականին UK Singles Chart-ում 1996 թվականին իր առաջին թողարկումից հետո, ինչպես նաև 2-րդ տեղը 1997 թվականին վերահրատարակվելուց և «Ռոմեո + Ջուլիետ» ֆիլմում օգտագործվելուց հետո։ Այնուհետև այն հասել է միջազգային հաջողության՝ դառնալով թիվ մեկ հիթ Նոր Զելանդիայում։ Սինգլը հիթ է դարձել ԱՄՆ-ում այն բանից հետո, երբ Billboard Modern Rock Tracks հիթ-շքերթում հասել է 9-րդ հորիզոնականի, իսկ հետո Hot 100 Airplay հիթ-շքերթի 2-րդ հորիզոնականին։

Ըստ Պերսոնի՝ «Lovefool» առևտրային հաջողությունը իրեն հունից հանել է։ Նա բացատրել է հետևյալ կերպ․

Քննադատություն 
Albumism կայքից Ջասթին Չեդվիկը հայտարարել է, որ «Lovefool»-ը ժամանակակից դարաշրջանի ամենապարզ փոփ-երգերից մեկն է՝ այն նկարագրելով որպես մաքուր, նրբագեղ մատուցված փոփ-կատարելություն։ AllMusic-ից Ջոն Բուշն իր գրախոսականում գրել է, որ սինգլը տխուր լաց է անբաժան սիրո մասին։ Music & Media ամսագիրն ասել է, որ դա The Cardigans խմբի ֆիրմային երգն է։ Rolling Stone-ից Ջեյսոն Քոենը նշել է, որ երգում Պարսսոնի գործելաոճը իրականում խորացնում է նրա ռոմանտիկ զգացմունքները, երբ նա ուրախանում է ինքնակամ խաբված հիմարի իր կարգավիճակով։ Սել Չինքվեմանին նշել է, որ «Lovefool»-ը The Cardigans-ին դարձրել է ԱՄՆ-ում մեկ հիթի խումբ։

Spin ամսագրից Չարլզ Աարոնը սինգլն անվանել է լաունժ-երաժշտություն։ The Stanford Daily թերթից Նիկ Միրովը նշել է, որ Պարսսոնը չափազանց ինքնավստահ է երգում կոտրված սրտով աղջկա համար։ Star-News թերթից Հայմե Օլգինը սինգլն անվանել է կիտչային փոփ մարգարիտ։ Sunday Mirror թերթից Յան Հայլանդը հայտարարել է, որ դա 1997 թվականի լավագույն փոփ երգն է։

Սինգլը զբաղեցրել է Pazz & Jop-ի  18-րդ հորիզոնականին 1996 թվականին և 19-րդ հորիզոնականը հաջորդ տարի։ Slant ամսագիրը 40 համարի ներքո երգը ներառել է իր «1990-ականների լավագույն 100 սինգլների» ցանկում, իսկ Pitchfork Media-ը երգը 66 համարի ներքո տեղադրել է իր «1990-ականների լավագույն 200 երգերի» ցանկում։ Treblezine-ը երգը 50 համարի ներքո ներառել է 2007 թվականին «90-ականների Թոփ-100 սինգլների» ցուցակում։ 2012 թվականին Porcys-ը երգը ներառել է 2 համարի ներքո իր «1990-1999 100 սինգլ» վարկանիշում։

Տեսահոլովակ 
Երգի հիման վրա նկարահանվել է երկու տեսահոլովակ։ Առաջինը, որը նախատեսված է Մեծ Բրիտանիայի և Եվրոպայի համար, շատ ավելի մռայլ է, որն արտացոլում է խմբի օրիգինալ ոճը՝ ըստ Նինա Պերսսոնի։

Երկրորդը նկարահանվել է ռեժիսոր Ջեֆ Մուրի կողմից Նյու Յորքում։ Դրանում պատկերված է մի տղամարդ, որը մոլորվել է կղզում և շշով ուղերձ է նետում ջուրը։ Նրա սիրելին պատկերված է ամբաստանյալների նստարանին նստած թերթ ընթերցելիս, տեսահոլովակի վերջում նա ստանում է ուղերձը և ժպտում։ Խումբը գտնվում է շշի մեջ, իսկ հետո տղամարդու կողմից ազատ է թողնվում կղզում։ Երգի մեջտեղում խումբը հարցազրույց է անցկացնում նաև մի քանի լրագրողներից հետ։

Երգացանկ 
 «Lovefool»
 «Nasty Sunny Beam»
 «Iron Man» (First Try)

Re-issue 1
 «Lovefool» (radio edit)
 «Lovefool» (Tee’s Club Radio)
 «Lovefool» (Tee’s Frozen Sun Mix)
 «Lovefool» (Puck version)

Re-issue 2
 «Lovefool» (Radio edit)
 «Sick & Tired» (live)
 «Carnival» (live)
 «Rise & Shine» (live)

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Բոլոր ժամանակների հիթ-շքերթներ

Հավաստագրեր

Թողարկման պատմություն

Քավերներ 
 New Found Glory խումբը ձայնագրել է երգի քավեր տարբերակն իր From the Screen to Your Stereo Part II ալբոմի համար։
 Դերասանուհի և երգչուհի Լեյտոն Միստրը երգի իր տարբերակը կատարել է 2015 թվականի հունիսին «A. V. Undercover» սերիալի համար։
 Ճապոնացի փոփ երգչուհի Դրիմ Ամին նույնպես ձայնագրել է այդ երգի քավեր-տարբերակը։
 Postmodern Jukebox ջազային նախագիծը ձայնագրել է այդ երգի քավեր տարբերակը Ֆրենկ Սինատրայի և բիգ բենդի ոճով։

Սեմփլներ 
Երգիչ Ջասթին Բիբերը երգից փոխառել է կրկներգն իր «Love Me» սինգլի համար 2009 թվականին։

Twocolors-ի տարբերակ 

Գերմանական Two colors էլեկտրոնային դուետը ձայնագրել է «Lovefool» երգի քավեր-տարբերակը 2020 թվականին։ Այն հաջողություն է ունեցել Գերմանիայում և շատ եվրոպական երկրներում։ Քավեր գլխավորել է հիթ-շքերթներ Լեհաստանում և հասել է մեծ հաջողության հետխորհրդային երկրներում, հատկապես Ռուսաստանում։ Ամերիկացի երգչուհի Պիա Միայի մասնակցությամբ երգի տարբերակը թողարկվել է 2020 թվականի նոյեմբերի 12-ին։

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Հավաստագրեր

Ծանոթագրություններ

Արտաքին հղումներ 
 «Lovefool» lyrics